text: саяси билік таптық, топтық, жеке адамның саясатта тұжырымдалған өз еркін жүргізу мүмкіндігін білдіреді. саяси билік адамзат тарихының барлық кезеңдерінде болған. саяси билік тек мемлекеттік аппарат арқылы ғана емес, сонымен бірге партиялар, кәсіподақтар, халықаралық ұйымдар сияқты саяси жүйенің басқа элементтері арқылы да жүргізіледі. саяси билік принциптері легитимдік принципі, қорғау принципі, ұтымдылық принципі, сыр бермеу принципі. саяси билік әдістері саяси билікті жүзеге асыру құралдары мен түрлері. құқық, бедел, сендіру, дәстүр, алдап-арбау, зорлау, күштеу арқылы жүзеге асырылады. саяси биліктің легальдылығы басқару түрінің зандық негізі, яғни оның құқықтығының барлық тұрғындармен мойындалуы. кейбір саяси жүйелерде билік легальды болғанымен, легитимді болмауы мүмкін. мысалы, отар мемлекеттердегі метрополия билігі. ал, тұрғындардың басым көпшілігінің қолдауымен жүзеге асқан революциялық төңкерістен кейінгі жағдайда билік легитимді, бірақ легальды емес. легитимдіктің мінсіз түрлері ретінде үш үлгісін көрсеткен немістің көрнекті ғалымы макс вебер саяси биліктің легитимділігі халықтың келісіміне негізделген әрі заңмен, ережелермен, дәстүрмен анықталған билік сапасы. легитимдік дегеніміз халықтың үстемдік етіп отырған саяси билікті қолдауы, оның заңдылығы мен шешімдерін растауы. демократиялық жағдайда мемлекеттік билік легитимді болуы үшін келесі екі шарт орындалуы қажет: :1) ол халықтың қалауы бойынша қалыптасуы және көпшіліктің еркіне қарай орындалуы керек; :2) мемлекеттік билік конституциялық қағидаларға сәйкес жүзеге асырылуы керек. немістің көрнекті ғалымы м. вебер билік басына келудегі легитимдіктің мінсіз түрлері ретінде үш үлгісін көрсеткен: :1) әдет-ғүрыптық легитимдік. ол сонау ерте заманнан бастап халықтың санасына сіңген салт-дәстүрге сүйенеді; :2) харизматикалық легитимдік. мүнда өзінің ерекше батырлығымен, адалдығымен немесе басқа үлгілі көзге түскен адамды басшы ету; :3) құқықтың легитимдігі. саяси билік қазіргі саяси құрылым орнатқан құқықтық ережелерге, тәртіптің ақыл-ойға сыйымдылығына негізделеді. саяси биліктің маңызды қырлары: адамдарды нақты іс-әрекетке ояту қабілеті, үстемдік етуші субъектілер мүдделері мен мақсаттары негізінде әрекеттер жасату; адамдардың билікке тиімсіз алдын алу қабілеті; нақты күштердің үстемдігін көрінбеген жағдайдың өзінде жүзеге асыру мүмкіндігі; тұтастығы, барлық жерде мәжбүрлеу түрінде өмір сүру қабілеті. мұндай мәжбүрлеу жеке үстемдік ретінде қабылданбайды. саяси билік ресурстары субъекті мақсатына сәйкес билік объектісіне ықпал етуді қамтамасыз ететін барлық құралдар. олар: экономикалық, әлеуметтік, ақпараттық, күштеу, демографиялық. қоғамдық және жеке өндіріске және пайдалануға қажетті материалдық құндылықтар, ақша, пайдалы қазбалар, техника, т.б. әлеуметтік әлеуметтік құрылымдағы орынды, әлеуметтік мәртебені жоғарылату немесе төмендету қабілеттілігі. ақпараттық білім мен ақпарат, сонымен бірге оларды алу және тарату: ғылым және білім институттары, бақ, т.б. күштеу бұл қару, күшті қолдану аппараты, осы мақсатта арнайы дайындалған адамдар тобы. мемлекетте оның ядросын әскер, полиция, қауіпсіздік органдары, сот, прокуратура құрайды. адамның өзі басқа ресурстарды құрушы әмбебап ресурс ретінде қызмет етеді. саяси билік субъектілері іс-әрекетті жасаушы, объекті өзгертуші жеке адам, әлеуметтік топ, тап, партия, мемлекетті айтады. саяси билікті жүзеге асыру үшін арнайы ұйымдар мен ме- кемелер құрылып, субъект оларға өкілдік береді. олар билікті қолданушы, қорғаушы, "иелік етуші" болып есептеледі. басқа сөзбен айтқанда, субъект билікті "иелік етушілер" арқылы жүргізеді.